

9820 гр. Смядово, пл. „Княз Борис І”№2; телефон: 05351/2033; факс: 05351/2226

obshtina\_smiadovo@abv.bg www.smyadovo.bg

**Програма**

**за**

**овладяване популацията**

**на безстопанствените кучета**

**на територията**

**на Община Смядово**

**2021 г. -2025 г.**

****

****

**СЪДЪРЖАНИЕ**

1. **ВЪВЕДЕНИЕ**
2. **ЦЕЛИ. ЗАДАЧИ НА ПРОГРАМАТА. ОЧАКВАНИ РЕЗУЛТАТИ**
3. **Цели**
4. **Задачи на програмата**
5. **Очаквани резултати**
6. **ОЦЕНКА НА СЪСТОЯНИЕТО И ДИНАМИКА НА ПОПУЛАЦИЯТА НА БЕЗСТОПАНСТВЕНИТЕ КУЧЕТА**
7. **Оценка на състоянието**
8. **Динамика на популацията на безстопанствените кучета**
9. **Преброяване на безстопанствените кучета**

**IV. МЕТОДОЛОГИЯ, МЕРКИ ЗА ОВЛАДЯВАНЕ И КОНТРОЛ НА ПОПУЛАЦИЯТА НА БЕЗСТОПАНСТВЕНИТЕ КУЧЕТА**

1. **Методология**
2. **Мерки по програмата**
   1. Мерки за овладяване и контрол на популацията на безстопанствените кучета чрез кастрация.
   2. Мерки за подпомагане изграждането на регионални приюти за безстопанствени кучета.
   3. Мерки за контрол върху развъдниците, търговците на кучета, пазарите за животни, зоомагазините и собствениците на кучета, отглеждани като компаньони

1. **ИЗИСКВАНИЯ ЗА РЪКОВОДСТВО, КООРДИНАЦИЯ, КОНТРОЛ И финансиране НА ПРОГРАМАТА**
2. **Ръководство**
3. **Координация**
4. **Контрол по изпълнение на програмата**
5. **Финансиране**
6. **УПРАВЛЕНИЕ, ДОКЛАДВАНЕ И ОТЧЕТНОСТ, УВЕДОМЯВАНЕ НА ОБЩЕСТВЕНОСТТА**
7. **Управление и оценка на програмата**
8. **Докладване и отчетност**
9. **Уведомяване на обществеността**
10. **Време за изпълнение**
11. **МОНИТОРИНГ ЧРЕЗ ИНДИКАТОРИ ЗА ИЗПЪЛНЕНИЕ**
12. **КОНСТАТИРАНЕ НА НЕСЪОТВЕТСТВИЯ ПРИ ИЗПЪЛНЕНИЕ НА ПРОГРАМАТА**
13. **ДРУГИ МЕРКИ И ДЕЙНОСТИ**
14. **Нормативна база**
15. **ПЛАН ЗА ДЕЙСТВИЕ КЪМ ПРОГРАМА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИ КУЧЕТА НА ТЕРИТОРИЯТА НА ОБЩИНА СМЯДОВО 2021 Г. – 2025 Г.**
16. **ВЪВЕДЕНИЕ**

Проблемът с безстопанствените кучета е сериозен за обществото и има многостранни измерения – здравни, социално-битови, икономически и екологични, което налага разработването и приемането на Програма за овладяване популацията на безстопанствените кучета на територията на община Смядово.

Програмата за овладяване популацията на безстопанствените кучета на територията на Община Смядово и план за действие са изготвени в изпълнение на чл. 40, ал.3 от Закона за защита на животните (ЗЗЖ) и разпоредбите на Закона за ветеринарномедицинската дейност (ЗВД), във връзка с Националната програма за овладяване популацията на безстопанствените кучета на територията на Република България и Наредба №4 от 01.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.

Овладяването на популацията на безстопанствените кучета е научно обосновано регулиране, което позволява осъществяване на контрол и намаляване на броя им до минимум.

Популацията на безстопанствените кучета се състои от изоставени, изгубени, родени на улицата и домашни кучета, оставени на обществени места без надзор, които водят до рискове за населението, като се създава опасност от пренасяне на заразни и паразитни болести, нападения, ухапвания и предизвикване на пътнотранспортни произшествия, замърсяване на околната среда, страх сред гражданите.

1. **ЦЕЛИ. ЗАДАЧИ НА ПРОГРАМАТА. Очаквани резултати.**
2. **Цели**

През последните години „проблемът“ с безстопанствените кучета се нареди като един от сериозните проблеми за повечето населени места в страната. Все още не може да се намери цялостно и трайно решение на проблема. Успехът на програмата за овладяване популацията на бездомни кучета е в прилагане на комплекс от мерки, при които усилията на общинската власт, ветеринарните специалисти, природозащитните организации и гражданите са насочени в една обща посока – намиране на хуманно и съвременно решение на проблема.

Програмата за овладяване популацията на безстопанствените кучета и план за действие на територията на община Смядово 2021-2025 г., цели установяване на дългосрочни и ефективни мерки, които ще доведат до овладяване на популацията на

безстопанствените кучета на територията на общината, чрез:

1. прилагане на механизмите за ефективен контрол и намаляване на популацията на безстопанствените кучета на територията на страната, предвидени в българското законодателство;
2. прилагане на механизмите за ефективен контрол на отглеждането, развъждането и търговията с кучета, предвидени в българското законодателство;
3. повишаване културата на отглеждане на домашни кучета и насърчаване на тяхната кастрация и регистрация.
4. **Задачи на програмата**
5. Набелязване на мерки за отстраняване на причините, водещи до възникване и увеличаване на популацията им;
6. Контрол върху отглеждането на домашните кучета, чрез идентификация, регистрация и въвеждане на данни за кучетата на територията на общината в Интегрираната информационна система на Българска агенция по безопасност на храните;
7. Регистрация на всички обекти за развъждане на кучета, съгласно изискванията на чл. 137 от Закона за ветеринарномедицинската дейност;
8. Регистрация и контрол на всички търговци на кучета (обекти и/или юридически/физически лица);
9. Масова кастрация на безстопанствените кучета в общината;
10. Стимулиране на кастрацията на домашни кучета на територията на общината;
11. Стимулиране осиновяването на безстопанствени кучета;
12. Повишаване на информираността и отговорността на гражданите при отглеждането на домашни кучета;
13. Засилване на обществения контрол и контрола на държавните органи, както и на гражданското съзнание при работата по овладяване на популацията на безстопанствените

кучета на територията на страната.

1. **ОЧАКВАНИ РЕЗУЛТАТИ**

С прилагането на Общинската програма за овладяване популацията на безстопанствените кучета на територията на община Смядово се очакват следните резултати:

1. Намаляване на броя на безстопанствените кучета и установяване на траен контрол върху тяхната популация на територията на общината;
2. Намаляване на рисковете от разпространението на заболявания, пренасяни от безстопанствените кучета;
3. Увеличаване на информираността, отговорността и активността на гражданите при отглеждане на домашни кучета.
4. Чиста и безопасна градската среда.
5. **ОЦЕНКА НА СЪСТОЯНИЕТО И ДИНАМИКА НА ПОПУЛАЦИЯТА НА БЕЗСТОПАНСТВЕНИТЕ КУЧЕТА**
6. **ОЦЕНКА НА СЪСТОЯНИЕТО**

Първоначалната оценка и последващ мониторинг са от ключово значение за успеха на Програмата. Реалната информация за състоянието и динамиката на популацията на безстопанствените кучета позволява да бъдат предприети максимално ефективни мерки и оптимизация на изразходваните ресурси.

Основните причини за увеличаващата се популация на бездомните кучета са свързани с:

1. Липсата на контрол върху популацията на безстопанствените кучета;
2. Изоставяне на домашни кучета от собствениците.
3. Домашните кучета свободно се размножават и стават причина за увеличаване популацията на безстопанствените кучета;
4. Временното използване на кучета за пазачи на вили, гаражи и други обекти от физически и юридически лица, след което те се изоставят;
5. Липса на хуманно отношението към животните и грижите, от които се нуждаят – собственикът не е подготвен за проблемите, съпровождащи отглеждането на куче, в резултат на което при възникнали трудности го изоставя;
6. Липсата на контрол върху регистрацията и популацията на домашни кучета;
7. Липсата на финансов ресурс за справяне с проблема, ограничава възможността за прилагане на ефективна система за регулиране популацията на безстопанствените кучета.

Основните фактори, определящи наличието на бездомни кучета на дадена територия са:

1. Съществуват хранителни отпадъци, които целенасочено се осигуряват от гражданите;

2. Съществуват изоставени и порутени постройки.

1. **Динамика на популацията на безстопанствените кучета**

Кучето достига полова зрялост на 6-8 месечна възраст, ражда 2 пъти годишно средно по 5 до 8 кученца. Очевидно е, че само няколко изгонени домашни кучета са в състояние за кратко време бързо да увеличат броя на безстопанствените кучета. Ако не се вземат навременни мерки, броят им нараства докато достигне определен максимум. Този максимум се нарича “носещ капацитет на средата” и зависи от условията на средата – количество храна, вода и възможности за подслон. При достигане на „носещия капацитет на средата” раждаемостта и смъртността на безстопанствените кучета се изравняват, което означава, че броят им не се увеличава. Ако в тази ситуация се предприеме само отстраняване на безстопанствените кучета, ще се предизвика освобождаване на ниши, които за кратък период ще бъдат заети от други кучета – новородени или мигриращи, т.е. ще се наблюдава временно намаляване броя на безстопанствените кучета, последвано от възстановяване, пак намаляване и възстановяване – един цикличен и непрестанен процес.

Ефективен подход за установяване на контрол върху кучешката популация:

1. прилагане на кастрация, обезпаразитяване, ваксинация срещу бяс и трайна маркировка на неагресивните (социализирани) безстопанствените кучета и връщането им по обитаваните от тях места;
2. регистрация на домашните кучета и популяризиране на ползите от кастрацията им, с цел установяване на контрол върху размножаването им и предотвратяване на евентуалното им изоставяне.

Доскоро липсващата адекватна нормативна база и отсъствието на съвместни действия между местна власт, организации за защита на животните и граждани бе основната причина за задълбочаване на проблема с безстопанствените кучета и невъзможност за неговото ефективно и трайно решение.

1. **преброяване на безстопанствените кучета**

В Националната програма за овладяване на популацията на безстопанствените кучета и наредбата за нейното прилагане е предвидено преброяването им на територията на всяка община.

Преброяването започва с уведомление от министъра на земеделието, храните и горите до кмета на общината със заложен в него срок.

Кметът на общината организира и контролира преброяването. Същото се извършва от представители на общината, организации за защита на животните или от други юридически лица, при спазване на принципа за липса на конфликт на интереси по смисъла на чл.52 от Закона за противодействие на корупцията и за отнемане на незаконно придобитото имущество.

Преброяването се извършва веднъж на всеки две години в периода март-юни или септември-ноември.

При преброяването се отчита всяко куче, намиращо се на обществено място без видимо присъствие на собственик.

Преброяването се извършва по методика, като задължително се отчита приблизителната възраст, пол, видимото здравословно състояние и наличието или липсата на видима маркировка за извършена кастрация.

1. **МЕТОДОЛОГИЯ, МЕРКИ ЗА ОВЛАДЯВАНЕ И КОНТРОЛ НА ПОПУЛАЦИЯТА НА БЕЗСТОПАНСТВЕНИТЕ КУЧЕТА**
2. **МЕТОДОЛОГИЯ**

Успешната практика налага прилагането на регламентирания от Закона за защита на животните метод за кастрация на уличните кучета и връщането им по обитаваните от тях места до блокиране на раждаемостта - ограничаване капацитета на средата само със стерилни животни. Съгласно препоръките на Световната здравна организация, масова кастрация, ваксинация срещу бяс, обезпаразитяване и връщане по местата на залавяне на обработените животни, са единственият ефективен начин за намаляване на възпроизводството на безстопанствените кучета.

Действащото законодателство от своя страна насърчава кастрацията на домашните кучета като техните собственици са освободени от „такса за притежаване на куче”, съгласно разпоредбите на чл. 175, ал. 1 и ал. 2, т. 5 от Закона за ветеринарномедицинска дейност.

Кучетата достигат полова зрялост на ранна възраст, бързо се възпроизвеждат и броят им нараства за кратко време. В случай, че се подходи с отстраняване на безстопанствените кучета и прибирането им в приют се наблюдава временно освобождаване на терени, които постепенно се населяват и запълват от мигриращи животни. В резултат на това този метод е неефективен и предизвиква непрекъснат цикличен процес. За разлика от него, прилагането на метода „кастрирай и върни”, при който кучетата се връщат по места, не се наблюдава този ефект, тъй като средата се запълва с вече кастрирани животни и се блокира раждаемостта.

1. **МЕРКИ ПО ПРОГРАМАТА**
   1. **Мерки за овладяване и контрол на популацията на безстопанствените кучета чрез кастрация**

Подходът за овладяване на популацията на безстопанствените кучета, заложен в Закона за защита на животните, включва тяхното залавяне, кастрация и връщане по местата на залавянето им, чиято цел е да спре цикличния процес по запълване на освободените места. Кастрирането на кучетата и връщането им по местата, от които са заловени няма да позволи освобождаване на ниши, защото ще са запълнени с животни, които не се възпроизвеждат, т.е. ще се блокира раждаемостта.

Националната програма въвежда масова кастрация, което включва кастрация на такъв брой животни, който ще доведе до постигане на ниво не по-ниско от 50% кастрирани животни от общата популация на безстопанствените кучета в рамките на първите 12 месеца от изпълнението на Програмата и поддържане на ниво над 70% за следващите години от изпълнението й.

Процесът по залавяне и обработка на безстопанствените кучета включва следните етапи:

* Публикуване на интернет страницата на общината на обявление за заявяване на участие за извършване на дейностите по залавяне, кастрация, маркиране, ваксинация, обезпаразитяване и връщане по места на обработените безстопанствени кучета;
* Акциите по залавяне на кучета се извършват по предварително изготвен и утвърден годишен график от екипи за залавяне на безстопанствените кучета и от доброволци, съгласно изискванията на чл. 42 от Закона за защита на животните;
* За извършване на ветеринарномедицинските дейности, екипите и доброволците предоставят заловените безстопанствените кучета с приемо-предавателен протокол (когато се предоставят от екип по залавяне) или информационен талон за залавяне, приемане и връщане на безстопанствени кучета (когато се предоставят от доброволец) на амбулаториите. Протоколът/информационния талон се издава в три екземпляра - един за екипа/доброволците, един за амбулаторията и един за съответната община. Управителят на амбулаторията предприема незабавни мерки за установяване на данни за наличие или липса на регистрация на кучето и изпълнява предвидените в Националната програма действия, включително при неявяване на собственика в 7- дневен срок от уведомяването (ако кучето е регистрирано), кучето се кастрира, маркира, обезпаразитява, ваксинира срещу бяс и се предоставя на нов собственик. Не осиновените се връщат по местата на залавянето им.
* Управителят на ветеринарномедицинската амбулатория вписва кучетата в регистър и издава ветеринарномедицински паспорт.
* Ветеринарните лекари удостоверяват извършените ветеринарномедицински дейности чрез водене на дневник по образец с данни за всяко куче –възраст, външни белези, пол, килограми, номер на микрочип и паспорт, дати на кастрация и поставени ваксини, обезпаразитяване, въвеждане във ВетИС и попълнен информационен талон за кастриране, обезпаразитяване и маркиране на безстопанствено куче. В началото на всеки месец ветеринарните лекари представят на кмета на общината копия от посочените документи и копия от приемо-предавателните протоколи и информационни талони.
* След извършване на ветеринарномедицинските дейности, ветеринарният лекар преценява продължителността на следоперативния престой, след което безстопанствените кучета се връщат по местата на тяхното залавяне, като същите предварително се съгласуват с кметовете на общини или кметските наместници по населени места. Не се допуска връщането на кучетата в дворове на детски ясли и градини, училища, болници и в близост до площадки за игра на деца, автомагистрали и летища, съгласно чл. 48 от Закона за защита на животните.
* В случаите на чл. 48 от Закона за защита на животните или при болни и нуждаещи се от продължително лечение кучета, същите се настаняват във временни приюти. Евтаназия на безстопанствени кучета, настанени във временни приюти, се допуска при условията на чл. 179, ал. 3, т. 1, 2 и 4 от Закона за ветеринарномедицинската дейност.
* За върнатите по места кучета, граждани и организации за защита на животните могат да заявят желание за поемане на грижите за тях. В тези случаи те се задължават да подпишат декларация по чл. 47, ал. 3 от Закона за защита на животните и да изпълняват изискванията на чл. 49 и 50 от Закона за защита на животните, т. е. да обезпаразитяват на всеки три месеца и да реваксинират срещу бяс върнатите по места кучета, за които поемат грижи и отговорност. Задължават се ежегодно да заверяват паспорта на кучето в общинската администрация за извършените обезпаразитявания и ваксинации, и да вземат мерки за предотвратяване на агресивното поведение на кучетата към хора или животни. При сигнал за агресивно поведение на куче се извършва проверка от общината с участието на регистрирани/официални ветеринарни лекари. В случай, че сигналът за агресивно поведение на куче е подаден от организации за защита на животните, последните също могат да участват в проверката.

При липса на граждани и организации за защита на животните, заявили желание за поемане на грижите за тях, върнатите по места кучета са под контрола и грижите на общината.

**2.2. Мерки за подпомагане изграждането на регионални приюти за безстопанствени кучета**

Регионални приюти могат да бъдат изграждани и/или стопанисвани от:

* две или повече съседни общини, в рамките на сключено споразумение за сътрудничество, съгласно Глава осма от Закона за местното самоуправление и местната администрация;
* юридически лица с нестопанска цел, с предмет на дейност защита на животните;
* съвместно от община и организация с предмет на дейност защита на животните или община и регистрирана ветеринарномедицинска амбулатория.

Изграждането на регионални приюти се подпомага, когато са изпълнени едновременно следните условия:

* на територията на съответните общини няма изградени общински или частни приюти или са с недостатъчен капацитет;
* на територията на всяка община е извършено най-малко едно преброяване на безстопанствените кучета в рамките на последните 3 години.

Регионални приюти могат да бъдат изграждани чрез:

* предоставяне на терени и сгради –държавна и общинска собственост;
* предоставяне на целеви трансфери по бюджетите на общините в рамките на средствата по държавния бюджет за годините на одобрената от Министерския съвет средно срочна бюджетна прогноза. За годините извън нея посочените стойности за изпълнение на целите имат прогнозен характер;
* изготвяне и прилагане на национални механизми за финансиране и подкрепа;
* включване на мерки за кандидатстване по европейските фондове;
* включване в проекти, финансирани от ЕК и по международни програми и проекти;
* изработване на типов проект за изграждане на регионален приют.

Регионалните приюти се изграждат в съответствие с изискванията на глава IV, раздел I на Наредба № 41 от 2008 за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни и Наредба № 4 от 1.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.

**2.3. Мерки за контрол върху развъдниците, търговците на кучета, пазарите за животни, зоомагазините и собствениците на кучета, отглеждани като компаньони**

Особено голям проблем през последните години е осъществяването на търговия и подаряване на кучета чрез интернет-сайтовете. Тази дейност все повече се разширява, поради липсата на регистрация, което от своя страна лишава компетентните органи от възможността да осъществяват контрол и да налагат санкции. С това се задълбочава ситуацията с нарастване на броя на безстопанствените кучета. Поради тази причина е необходимо активизиране на обществената намеса и повишаване информираността на гражданите за изпълнение на задълженията и контрола в тази област. За ограничаване на подобен тип дейности би спомогнало своевременното уведомяване на Областните дирекции по безопасност на храните, като лицата, които подаряват или придобиват кучета следва да предоставят данни за новия собственик и за самото куче (име, пол, дата на раждане, паспорт, извършени ваксинации, данни за родителите на кучето).

За справяне с проблема е необходимо познаване на действащото законодателство, както и подзаконовата нормативна база в тази област. Основни актове са Закона за ветеринарномедицинската дейност, Закона за защита на животните, Наредба № 41 от 2008 г. за изискванията към обекти, в които се отглеждат, развъждат и/или предлагат домашни любимци с цел търговия, към пансиони и приюти за животни, Наредба № 39 от 2008 г. за условията за отглеждане на животни компаньони, съобразени с техните физиологически и поведенчески особености и други.

Право да осъществяват развъждане и търговия на кучета имат лицата, чиито обекти са регистрирани по чл. 137 от Закона за ветеринарномедицинската дейност.

Търговия с кучета се осъществява само в развъдници и зоомагазини регистрирани по реда на чл. 137 от Закона за ветеринарномедицинската дейност.

Контролът върху развъдниците, зоомагазините и пазарите за животни се извършва съгласно чл. 59, ал. 1 от Закона за защита на животните и чл. 7, ал. 1 от Закона за ветеринарномедицинската дейност.

За активизиране на обществеността във връзка с овладяване популацията на безстопанствени кучета се извършват информационни кампании, организирани от общината. Същите целят задълбочено запознаване с проблема, с действащата нормативна база и насърчаване на гражданската активност. Само чрез намеса от страна на обществото могат да се постигнат добри резултати. Информираността ще спомогне гражданите да регистрират своите домашни кучета, да предпочетат тяхната кастрация, да не извършват нерегламентирана търговия, при подаряване да уведомяват компетентните органи, за да могат да осъществят контрол. Следва да се засили обществената намеса, като всеки гражданин, който забележи нарушение и неспазване на изискванията да сигнализира своевременно общинските органи, които да осъществят своите правомощия и да предприемат необходимите мерки. Чрез засилване на контрола в тази област, чрез адекватни мерки и налагане на санкции могат да се постигнат задоволителни резултати за справяне с проблема.

1. **ИЗИСКВАНИЯ ЗА РЪКОВОДСТВО, КООРДИНАЦИЯ, КОНТРОЛ И финансиране НА ПРОГРАМАТА**
2. **Ръководство**

Кметът на общината ръководи изпълнението на програмата и планът по чл.40, ал.3 и ал.4 от Закона за защита на животните.

1. **Координация**

На местно ниво координацията се осъществява чрез взаимодействие между Кмета на общината, Областната дирекция по безопасност на храните, областната колегия към българския ветеринарен съюз и организация за защита на животните.

На национално ниво координирането е чрез взаимодействие между Министерството на земеделието, храните и горите, Българската агенция по безопасност на храните, Министерство на финансите, Министерство на здравеопазването, Национално сдружение на общините в република България, Български ветеринарен съюз и Организации за защита на животните.

1. **Контрол по изпълнение на програмата**

Контролът по изпълнение на общинската програма и планът по чл. 40 ал. 3 от Закона за защита на животните се осъществява от министъра на земеделието, храните и горите чрез Българската агенция по безопасност на храните.

1. **Финансиране**

* Бюджет на Общината;
* Събрани средства от “такса за притежаване на куче”;
* Дарения от граждани, фирми и неправителствени организации;
* Международни програми и проекти;
* Други източници на финансиране.

1. **УПРАВЛЕНИЕ, ДОКЛАДВАНЕ И ОТЧЕТНОСТ, УВЕДОМЯВАНЕ НА ОБЩЕСТВЕНОСТТА**

**1. Управление и оценка на програмата**.

Изпълнението на Общинската програма за овладяване популацията на безстопанствените кучета на територията на община Смядово се управлява от кмета на общината и/или от упълномощено от него лице.

Управлението включва наблюдение на изпълнението на заложените цели и задачи в Програмата, организацията и методите на изпълнение, прилагани за намаляване популацията на безстопанствените кучета. В процеса на наблюдение се допуска участие на организация за защита на животните, като се спазва принципа за партньорство, публичност и прозрачност.

**2. Докладване и отчетност.**

**2.1**. Кметът на общината, ежегодно до 1 март внася отчет за изпълнението на Програмата до изпълнителния директор на Българската агенция по безопасност на храните, чрез съответната Областна дирекция по безопасност на храните.

* 1. Изпълнителният директор на Българската агенция по безопасност на храните ежегодно до 1 април внася отчет за изпълнение на общинските програми до Министъра на земеделието, храните и горите.
  2. Министърът на земеделието, храните и горите ежегодно до 30 април внася за приемане от Министерския съвет отчет за изпълнението на Националната програма.

1. **Уведомяване на обществеността**

Приетата общинска програма и планът по чл. 40, ал. 3 от Закона за защита на животните се публикува на интернет страница на община Смядово в срок от 14 дни от тяхното приемане. При всяко изменение и допълнение, информацията следва да се актуализира.

1. **Време за изпълнение**

Програмата влиза в сила след приемането ѝ от Общински съвет – Смядово и обявяването ѝ на официалния сайт на Общината. Срокът за изпълнение на тази програма е 2021-2025 год.

1. **МОНИТОРИНГ ЧРЕЗ ИНДИКАТОРИ ЗА ИЗПЪЛНЕНИЕ**

Мониторингът ще бъде осъществяван по следните индикатори за изпълнение:

**1. Брой на безстопанствени кучета:**

* заловени;
* маркирани;
* кастрирани;
* ваксинирани (вкл. реваксинирани);
* обезпаразитени;
* настанени в приюти;
* върнати по места;
* осиновени;
* евтаназирани;
* умрели.

**2. Брой на домашни кучета:**

* регистрирани;
* кастрирани.

**3. Брой извършени проверки:**

* подадени сигнали, молби и жалби;
* констатирани нарушения;
* дадени предписания;
* съставени актове за установяване на административни нарушения и наказателни

постановления.

1. **КОНСТАТИРАНЕ НА НЕСЪОТВЕТСТВИЯ ПРИ ИЗПЪЛНЕНИЕ НА ПРОГРАМАТА**

Коригиращи действия се прилагат при установяване на неизпълнение на въведени мерки в общинската програма, която кореспондира с националните изисквания.

В зависимост от несъответствията, които могат да възникнат на местно или национално ниво коригиращи действия могат да се предприемат от министърът на земеделието, храните и горите, изпълнителният директор на Българската агенция по безопасност на храните, включително директорите на съответните Областни дирекции по безопасност на храните и кметовете на общини.

1. **ДРУГИ МЕРКИ И ДЕЙНОСИ**

Във връзка с овладяване популацията на безстопанствените кучета на територията на община Смядово може да се организират информационни кампании, съвместно с Областната дирекция по безопасност на храните, областната колегия към Български ветеринарен съюз и неправителствени организации за защита на животните, които да популяризират проблема с безстопанствените кучета и да активизират обществеността за намиране на постоянен дом на безстопанствените кучета.

Кампаниите включват програми:

* включително за разясняване на обществеността за ползата от мерките по Програмата и нейното прилагане;
* рисковете и предпазването от зоонози;
* насърчаване на кастрацията и регистрацията на домашните кучета;
* ползата от кастрацията и връщането по места на безстопанствените животни, като се запълват градските ниши с кучета, които са ваксинирани и не се възпроизвеждат;
* осиновяването на безстопанствени кучета;
* повишаване на културата на отглеждане на домашни кучета;
* набиране на доброволци, които да подпомагат ежедневните грижи за кучетата и други дейности в приютите;
* набиране на средства за лечение на болни кучета.

Информационните кампании се извършват чрез разпространение на дипляни, брошури, видео клипове, публикуване на информация в печатни и електронни медии.

1. **Нормативна база**
2. Закон за защита на животните /ЗЗЖ/

Предметът на ЗЗЖ е посочен в неговия чл.1, съгласно който законът урежда защитата на животните и механизмите за нейното осъществяване. Посочено е в какво се изразява защитата на животните – в опазване на техния живот, здраве и добро състояние, предпазването им от нехуманно, жестоко и особено жестоко отношение, осигуряване на подходящи грижи и условия за живот, съобразени с техните физиологични и поведенчески особености.

1. Закон за ветеринарномедицинската дейност /ЗВД/.
2. Национална програма за овладяване популацията на безстопанствените кучета.
3. Становище на Световната здравна организация.
4. Европейската конвенция за защита на животните .
5. Наредба № 4 от 1.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност.
6. **ПЛАН ЗА ДЕЙСТВИЕ КЪМ ПРОГРАМА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИ КУЧЕТА НА ТЕРИТОРИЯТА НА ОБЩИНА СМЯДОВО 2021 г. – 2025 г.** (Приложение №1)

Настоящата Програма за овладяване популацията на безстопанствените кучета на територията на Община Смядово е изготвена за срок 2021 г. - 2025 г., съгласно чл. 40, ал. 3 и ал. 4 от ЗЗЖ, приета е с Решение № ……от ..……...2021 год., взето с Протокол № …………...2021 г. на Общински съвет – Смядово.